Die Sage von CuRoi
A m-bátar Ulid i n-Emuin, co n-acatar Fer (eqen caill) 1 doib dar Mag n-Emna. (Con-diacht) Bláithini ingin Conchobuir, co-n-da-bert dia daim. No-s-car si 2 ind ammait & In corrguinech CúRoi mac Dáiri.
Ba h-é Echde Echbél do-géni In sin & nach fitir nech d'Ultib inge Cú Roi nammá.
Echde didu, i n-Aird Echdi boí i Cinn Tíre Fer (ecen caill). Batar teora baí sainrethcha lais oté aurbrecca aíminni. Is airi as-m-berar teora erca Echdi. Do-s-m-bert asind biuth mór dind fechtas, di-a-tubart criss Úair Galmáir & fidchill maic Solmon. Do-sathigtis (diah-) na teora baí seo a Aird Echdi i Semne & Láthairne. Coire umi ba h-é a loíg. Tri fichit sesre ba h-ed a lán In choiri ó cach óentráth co 'raill. Is de as-bert Cú Chulinn isint síaborcharput:
Boí coire isin dún.
Lóeg na teora m-bó
tricha aige ina cróes.
Níbo luchtlach dó.
Tathigtis In coire sin.
Ba meldach In bág
Ní-téigtis úad aitherruch.
Co-fargbatis lán.
Boí mór n-óir Is n-arcait and.
Robo maith In fríth
do biurt-sa In coire sin.
La ingin ind ríg.
Ba sáeth la Ultu gleth a tíre. Bátar oc immairi a tíre. Íadsit im na bú. Cota-slaat4. Lotar Ulid dar muir inna n-dead na m-bó, co m-bátar oc tur Echdi. (Rohurtha) uili acht Conall & Lóegire. Ni luid Cú Chulinn, nibu maith la nach (aí). Luid Cú Chulinn fo deud. A-lluide í noí, da-n-arraid alaile óclach i n-díním écoisc: inar odar, brat odar, (muirnech) umi inna brot.
Tíagit taris (dano). Ferthai a teora aidchi oígidechte. Cota-érget Ulid, ó con-atil Echde. Do bertar (didiu) In coire & In n-ingin & na bú & mór do sétaib ailib. Ó do dechotar sel mór, do-s-íarmorat Echde tresa muir. Do breth do Choin Roi ind indile ar dingbáil Echdi. Fo-cairt int óclach asin noí, con-(raidh) h-í (rothuile) boi inna arrad andes. Ba h-ed (églach) a anme. Do cer Echde. At-bath.
Do-lotar Ulid & int óclach do tír Érenn. Ra-n-gádatar ara-m-berad na sétu uili & ara-fácbad leo som na bú & In n-ingin co cenn m-blíadne. Gesse atherruch amein co cenn teora m-blíadne. Do-géni samlaid. Tánic dia blíadne. Batar góig fo deud, ní-léiced dó a m-breth, arro-chíuratar na dála.
Birt som feisin ódib inna bú & In coire & In n-ingin. Luid Cú Chulinn inna diad. Fo-cairt side (láim)6 dar drolam In choiri. Da-soí fris int óclach. Fa-cairt úad isin talmain, aill co a glún, a fecht n-aill co a thóin, a fecht n-aill co a cris, a n-aill co a dí oxail.
Birt (immurgu) inna bú & In n-ingin íarum, co m-bátar for Cathir Con Roi iter (í) & muir aníar. Silsit na baí íarum íarna n-immáin cena mlegun. Ásais lus as and. Is bo-eirne a ainm. Ar Is do Érnib do Choin Roi.
Do luid íarum Ferchertne fili Con Roi co n-ailgis for Ultu, co rucad In Líath Mache. Berti dano dia n-inchaib. Tánic dano dia mís. No moltais áes aisndisen Midchúairt n-Ulad & a r-rríg & a r-rígni fíad Ferchertni. Tairrecht 8 fecht and. As-bert, ba amru Cú Roi mac Dáiri i m-bátar (cach na oc-) teora erca Echdi. Teora baí (bat-) (tiblid). Is and trá ro-fes, ba Cú Roi da-n-ánic & ra-sárigestar. Ba sáeth mór la Ultu.
Luid Cú Chulinn íarum i richt adilcnig, co m-boí i Cathir Con Roi. Ata-géoin ingin Conchobuir. (Tobbie) frie a imthechta fo bíth Ulad & a athar, arin-merad In fer. Boí 10 náu h-umi, asa-slaided Albu & innsi mara olchene con-rici In m-bith mór.
Merti In ben íarum. As-bert frie tria diuiti do dídnad a bróin, tipre boí i toíb Slébe Mis aníar, h-éo da-n-aidbded and dia secht m-blíadne, uball óir boí inna medón. No teinfide 11 a n-uball sin cona chlaidiub fadeisin, Is and boí a anim.
Secht m-blíadni boí In ben tíar, con-tánic Cú Chulinn i n-écosc In chlaim, a secht n-aili ó suidiu, cond-id-taidbsed int éo. (Ad-neastar) dano In (tocad) sin. Lotar Ulid, co m-bátar i m-muig uli frisin cathrig antúaith. Do-s-bidc In fer co mórchlochaib, cona-torachtatar. (Dogede) Cú Chulinn (ineol-). 13 birt sin a nert a Coin Roi & a gail fochétoir & as-bert som: ‘ní rún mnáib, ni maín mogib’. Gegni Cú Chulinn íarum & do bertatar a búaid.
Da-fích dias dia muntir íarum .i. Lúach M(ór) ara Con Roi, luid i carpat Coirpri maic Conchobuir, berti fon n-all,
con-id-aptha. Ferchertne dano fili oca breith do Bláthini, ad-acht cletine eter a da cích n-dí, con-id-apad. Marbthe som dano fochétoir. Is de atá fert Bláthine oc Luimniuch & fert Ferchertne immalle.